Pētījums “Nekustamā īpašuma apgrūtinājumu 
un kompensāciju kartēšana”
(ID Nr. TB 2024/01)
Nolikuma 6.pielikums

Līguma projekts
par pētījuma  “Nekustamā īpašuma apgrūtinājumu un kompensāciju kartēšana” veikšanu
	


Elektroniskā dokumenta parakstīšanas datums
ir pēdējā pievienotā droša elektroniskā paraksta un laika zīmoga datums


Latvijas Republikas Tiesībsarga birojs, reģistrācijas Nr.90000055101, juridiskā adrese: Baznīcas iela 25, Rīgā, LV 1010, (turpmāk tekstā – Pasūtītājs) Latvijas Republikas tiesībsarga Jura Jansona personā, kurš rīkojas uz Tiesībsarga likuma pamata, no vienas puses, un 
[Uzņēmuma nosaukums/ Fiziskas personas vārds, uzvārds], [Reģ. Nr. / p.k. ], (turpmāk − Izpildītājs), no otras puses,
abi turpmāk kopā saukti – Līdzēji. 
pamatojoties uz saskaņā ar Publisko iepirkumu likuma 9. panta kārtībā (CPV kods – 73300000-5 (Pētniecības un izstrādes plānošana un izpilde) veiktu iepirkumu (turpmāk – iepirkums), Pasūtītāja 2024. gada [datums, mēnesis] pieņemto lēmumu par līguma slēgšanas tiesību piešķiršanu, savstarpēji vienojoties bez maldības, viltus un spaidiem, noslēdz šādu līgumu (turpmāk – Līgums):

1. Līguma priekšmets 

Pasūtītājs uzdod un Izpildītājs ar saviem intelektuālajiem un materiāltehniskajiem līdzekļiem apņemas 6 (sešu) mēnešu laikā no Līguma noslēgšanas dienas veikt pētījumu “Nekustamā īpašuma apgrūtinājumu un kompensāciju kartēšana” (turpmāk ‒ Pētījums) saskaņā ar tehnisko specifikāciju (Līguma 1. pielikums) (turpmāk ‒ Darba uzdevums) un tehnisko piedāvājumu (Līguma 2. pielikums) (turpmāk kopā – Pakalpojums).

2.	Līdzēju tiesības un pienākumi

2.1. Pasūtītāja pienākumi:
2.1.1. nodrošināt Izpildītāju ar Pasūtītāja rīcībā esošo informāciju Darba uzdevuma izpildei, sūtot to pa elektronisko pastu vai iesniedzot ārējā datu nesējā, vai izmantojot citus Pusēm pieņemamus elektronisko datu pārsūtīšanas pakalpojumus;
2.1.2. sniegt organizatorisko atbalstu, lai nodrošinātu Līguma saistību izpildi;
2.1.3. Līgumā noteiktajā kārtībā un termiņos izskatīt Izpildītāja iesniegtā Pētījuma starpziņojumu un gala ziņojuma projekta atbilstību Līguma noteikumiem;
2.1.4. Līgumā noteiktajā kārtībā samaksāt Izpildītājam par savlaicīgi, kvalitatīvi un atbilstoši Līguma noteikumiem un tā pielikumu prasībām sniegto Pakalpojumu.
2.2. Pasūtītāja tiesības:
2.2.1. dot Izpildītājam saistošus norādījumus attiecībā uz Līguma izpildi;
2.2.2. pieprasīt no Izpildītāja informāciju un paskaidrojumus par Darba uzdevuma izpildes gaitu, tajā skaitā par Pētījuma izstrādes norisi un progresu (rezultātiem), un citiem Līguma izpildes jautājumiem;
2.2.3. uzdot pārstrādāt starpziņojumus un/vai gala nodevuma projektu, ja tie neatbilst Līguma noteikumiem;
2.2.4. pieņemt gala nodevumu saskaņā ar Līguma noteikumiem;
2.2.5. neapmaksāt nekvalitatīvi vai nepienācīgi sniegtu Pakalpojumu, ja tas neatbilst Līguma noteikumiem;
2.2.6. apturēt jebkādu no Līguma izrietošo maksājumu uz pārbaudes laiku gadījumā, ja Izpildītājs tiek pārbaudīts uz starptautiskajām vai nacionālajām sankcijām vai būtiskām finanšu un kapitāla tirgus intereses ietekmējošām Eiropas Savienības vai Ziemeļatlantijas līguma organizācijas dalībvalsts noteiktajām sankcijām.

2.3. Izpildītāja pienākumi:
2.3.1. sniegt Pakalpojumu atbilstoši Līguma prasībām;
2.3.2. izstrādāt Pētījumu rūpīgi, profesionāli, prasmīgi un kvalitatīvi Līgumā noteiktajos termiņos un saskaņā ar Līgumu;
2.3.3. piesaistīt Izpildītāja piedāvājumā norādītos un iepirkuma nolikuma prasībām atbilstošos speciālistus Pētījuma izstrādāšanā;
2.3.4. segt no saviem līdzekļiem izdevumus, kas Izpildītājam rodas Darba uzdevuma izpildes procesā;
2.3.5. ņemt vērā Pasūtītāja komentārus, papildinājumus vai iebildumus Pētījuma izstrādes laikā ‒ neatkarīgi no tā, vai tie pausti mutvārdos vai rakstveidā (piemēram, atbildīgo personu savstarpējā elektroniskajā sarakstē), ciktāl tie nav pretrunā Līgumam;
2.3.6. kopā ar Pētījuma gala ziņojumu iesniegt Pasūtītājam prezentāciju;
2.3.7. informēt Pasūtītāja pārstāvi par Līguma saistību nepienācīgas izpildes vai neizpildes risku iespējami īsā laikā − ne vēlāk kā 2 (divu) darba dienu laikā − pēc apstākļu konstatēšanas, kuri traucē vai rada šķēršļus Darba uzdevuma izpildei noteiktajos termiņos un kārtībā;
2.3.8. nekavējoties un bez papildu samaksas novērst identificētās problēmas, kuras radušās Izpildītāja veiktu darbību vai bezdarbības rezultātā.
2.4. Izpildītājam ir tiesības:
2.4.1. papildināt izmantojamās Pētījuma metodes, ja Pētījuma izstrādes laikā Izpildītājs identificē nepieciešamību papildināt izmantojamo metožu klāstu. Izvēlēto metodi Izpildītājs saskaņo ar Pasūtītāju, pamatojot tās piemērotību Pētījuma mērķa sasniegšanai un Darba uzdevuma izpildei;
2.4.2. saņemt samaksu par kvalitatīva un savlaicīga Pakalpojuma sniegšanu atbilstoši Līguma noteikumiem.
2.5. Izpildītājs apņemas bez Pasūtītāja rakstiskas piekrišanas neizpaust informāciju un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
2.6. Parakstot Līgumu, Izpildītājs apliecina, ka viņa rīcībā ir pietiekoši kvalificēta personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā noteiktās saistības.
2.7. Parakstot Līgumu, Puses apliecina, ka tās ir iepazinušās ar visiem Līguma noteikumiem un apliecina tos par saistošiem un izpildāmiem.

3. Pakalpojuma nodošanas kārtība

3.1. [bookmark: _Hlk100307825]Izpildītājs kopā ar Pētījuma gala ziņojumu sagatavo Pētījuma gala ziņojuma nodošanas un pieņemšanas aktu un parakstītu iesniedz Pasūtītāja kontaktpersonai. Izpildītājs kopā ar Pētījuma gala ziņojuma nodošanas un pieņemšanas aktu iesniedz Pētījumu elektroniskajā datu nesējā, kā arī prezentāciju atbilstoši tehniskajā specifikācijā noteiktajām prasībām. Ar Pētījuma gala ziņojuma nodošanas un pieņemšanas akta iesniegšanu tiek apliecināts, ka Izpildītājs konkrētajā datumā ir iesniedzis Pētījuma gala ziņojumu (jeb Pētījumu galīgajā redakcijā) un Pasūtītājs to ir pieņēmis izskatīšanai. Izpildītāja parakstīts Pētījuma gala ziņojuma nodošanas un pieņemšanas akts nav pamats rēķina izrakstīšanai.
3.2. Ja Pētījuma gala ziņojumā Pasūtītāja kontaktpersona konstatē trūkumus vai neatbilstības, to norāda Pētījuma gala ziņojuma nodošanas un pieņemšanas aktā, kurus uzdot Izpildītājam par saviem līdzekļiem novērst. Gadījumā, ja objektīvu apstākļu dēļ trūkumus vai neatbilstības nevar novērst, tad Pasūtītājs ir tiesīgs samazināt Līguma summu saskaņā ar Līguma noteikumiem (t.sk. piemērot līgumsodu).
3.3. Izpildītājs par saviem līdzekļiem sedz visas izmaksas, kas tam radušās saistībā ar papildinājumiem un labojumiem, kas veicami Pētījuma projektā saskaņā ar Pasūtītāja norādījumiem.
3.4. Pasūtītāja kontaktpersona koordinē Pētījuma projekta saskaņošanu un, ja nepieciešams, piesaista trešās personas (piemēram, ekspertus, speciālistus u.tml.).
3.5. 10 (desmit) darba dienu laikā pēc Izpildītāja iesniegtā Pētījuma gala ziņojuma nodošanas un pieņemšanas akta saskaņošanas un Izpildītāja prezentētā Pētījuma gala ziņojuma, Pasūtītāja kontaktpersona sagatavo Pakalpojuma nodošanas un pieņemšanas aktu, paraksta to un iesniedz parakstīšanai Izpildītājam.
3.6. Pēc Pakalpojuma nodošanas un pieņemšanas akta abpusējas parakstīšanas Izpildītājs izraksta rēķinu.

4. Līguma summa un norēķinu kārtība

4.1. Pakalpojuma cena ir EUR _________ (_________euro un _________ centi), kas sastāv no pamatsummas EUR _________ (_________euro un _________ centi) apmērā un pievienotās vērtības nodokļa 21 % apmērā − EUR _________ (_________euro un _________ centi) (turpmāk – Līguma summa).
4.2. Līguma summa ietver visas izmaksas, kuras tieši un netieši saistītas ar Pakalpojuma sniegšanu pilnā apjomā, t.sk. darbu organizācijas un dokumentācijas drukāšanas izmaksas, transporta pakalpojuma izmaksas, personāla izmaksas, tulka izmaksas, ja attiecināmas, autoratlīdzība, visi attiecināmie nodokļi un citas izmaksas (piemēram, tirgus cenu svārstības plānotajā iepirkuma līguma izpildes laikā).
4.3. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līguma summā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta arī tad, ja tās nav tieši norādīts Līgumā.
4.4. Risku par neparedzētiem darbiem uzņemas Pasūtītājs, ja:
4.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
4.4.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
4.4.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
4.5. Puses vienojas par avansu 20% apmērā no Līguma summas, tas ir _____________EUR (_________________________-), ko Pasūtītājs maksā Izpildītājam saskaņā ar Izpildītāja izrakstītu rēķinu, ne vēlāk kā līdz 2024. gada _____. _____________
4.6. Kopējo samaksu par Pasūtījuma izpildi Pasūtītājs veic 10 (desmit) darba dienu laikā saskaņā ar Izpildītāja izsniegtu rēķinu, pēc Pasūtījuma nodošanas – pieņemšanas akta parakstīšanas dienas, pārskaitot samaksu uz Līguma 10. punktā norādīto Izpildītāja bankas kontu.

5. Intelektuālā īpašuma tiesības
5.1. Līguma izpratnē intelektuālais īpašums ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pētījuma izstrādes procesu vai tā laikā sagatavotajiem nodevumiem un citiem Pētījuma rezultātiem vai to atsevišķām daļām, kas ir intelektuālā īpašuma tiesību objekti.
5.2. Izpildītājs apliecina, ka ne Pētījuma izstrādes procesā, ne arī tā laikā sagatavotie nodevumi un citi rezultāti vai to atsevišķas daļas, kas ir intelektuālā īpašuma tiesību objekti, nepārkāpj vai neaizskar nekādas trešo personu intelektuālā īpašuma tiesības, ko attiecīgā Pētījuma izstrādes procesā vai tā laikā sagatavotais nodevums un citi darba rezultāti vai to atsevišķas daļas ietver vai varētu ietvert. Izpildītājs apliecina, ka tas ir ieguvis intelektuālā īpašuma tiesības, kas nepieciešamas Pētījuma izstrādei un Līgumā noteikto nodevumu un citu Pētījuma rezultātu sagatavošanai tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar Pētījuma izstrādes procesā radīto rezultātu to turpmākajā izmantošanā, ņemot vērā Līgumā noteiktos izņēmumus.
5.3. Ar Līgumu Pasūtītājs iegūst visas un jebkādas intelektuālā īpašuma tiesības, ko ietver vai varētu ietvert Pētījuma izstrādes laikā radītie un saskaņā ar Līguma nosacījumiem pieņemtie nodevumi un citi Pasūtītājam nodotie Pētījuma rezultāti vai to atsevišķas daļas, savukārt Izpildītājs apliecina, ka tas nepretendē ne uz kādām intelektuālā īpašuma tiesībām vai līdzdalību intelektuālajā īpašumā un pilnībā atzīst visas Pasūtītāja tiesības uz intelektuālo īpašumu, ko ietver vai varētu ietvert Pētījuma izstrādes laikā radītie un saskaņā ar Līguma nosacījumiem pieņemtie nodevumi un citi Pasūtītājam nodotie materiāli. Gadījumā, ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, kas tieši vai netieši saistītas ar Pētījuma izstrādes laikā radīto nodevumu un citiem Pētījuma rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību šajā sakarā.
5.4. Izpildītājs garantē, ka Pētījuma izstrādē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
5.5. Visi Pētījuma izstrādes rezultātā iegūtie dati visos to formātos ir Pasūtītāja ekskluzīvs īpašums bez laika termiņa un teritorijas ierobežojuma, un Pasūtītājs var brīvi rīkoties ar to, nesaskaņojot ar Izpildītāju.


6. Līdzēju civiltiesiskā atbildība

6.1. Izpildītājs uzņemas pilnu materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu un atlīdzina visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā radušies Pasūtītājam un trešajām personām.
6.2. Ja Izpildītājs Pakalpojumu nav sniedzis Līgumā noteiktajā apjomā un termiņā vai arī nav novērsis Pakalpojuma sniegšanas laikā Pasūtītāja konstatētos trūkumus vai neatbilstības, Pasūtītājs ir tiesīgs prasīt Izpildītājam līgumsodu 1 % (viena procenta) apmērā no Līguma 4.1. punktā noteiktās Līguma summas par katru kavējuma dienu vai trūkumu vai neatbilstību nenovēršanas gadījumu, bet ne vairāk kā 10 % (desmit procentus) no Līguma summas.
6.3. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 1 % (viena procenta) apmērā no savlaicīgi nesamaksātās summas par katru kavējuma dienu, bet ne vairāk kā 10 % (desmit procentus) no nesamaksātās summas.
6.4. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
6.5. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.

7. Nepārvarama vara (Force Majeure)

7.1. Puses ir atbrīvotas no atbildības par Līguma noteikumu pilnīgu neizpildi vai daļēju izpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas un kurus to rašanās gadījumā Puse nevar novērst vai pārvarēt (Force Majeure).
7.2. Puse, kas nokļuvusi Force Majeure apstākļos, nekavējoties, bet ne vēlāk kā 3 (trīs) darba dienu laikā no Force Majeure iestāšanās, paziņo par to otrai Pusei, norādot saistības, kuru izpilde nav vai nebūs iespējama.
7.3. Pēc Līguma 7.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
7.4. Ja Puse nokavē Līguma 7.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz Force Majeure.

8. Līguma termiņš un izbeigšana

8.1. Līgums stājas spēkā tā abpusējas parakstīšanas dienā un ir spēkā līdz no Līguma izrietošo saistību pilnīgai izpildei.
8.2. Līgums var tikt izbeigts pirms termiņa, Līdzējiem par to savstarpēji rakstiski vienojoties.
8.3. Pasūtītājam ir tiesības izbeigt Līgumu pirms termiņa, ja pastāv pamatotas aizdomas un ir konstatējamas pazīmes par iespējamu cilvēku tirdzniecību vai darbaspēka ekspluatāciju.
8.4. Ja Līgums tiek izbeigts pirms termiņa, Līdzējiem ir pienākums nokārtot savstarpējās saistības, kas radušās līdz Līguma izbeigšanas brīdim. 

9. Citi noteikumi
9.1. Līdzēji vienojas, ka visi paziņojumi, kas skar Līguma būtiskos noteikumus, jānoformē rakstiskā veidā un jānodod saņēmējam personīgi vai jānosūta uz šajā Līgumā norādītajām Līdzēju atrašanās vietas adresēm.
9.2. Domstarpības un strīdus sakarā ar Līgumu, tā izpildi un sekām Līdzēji risina sarunu ceļā. Ja Līdzēji nepanāk vienošanās sarunu ceļā, strīdus jautājums tiks risināts Latvijas Republikas normatīvajos aktos noteiktajā kārtībā.
9.3. Grozījumi Līgumā ir jānoformē rakstiskā veidā, un tie stājas spēkā pēc tam, kad abi Līdzēji ir tos parakstījuši. Līguma pielikumi ir uzskatāmi par Līguma neatņemamām sastāvdaļām. 
9.4. Līgumam ir 2 (divi) pielikumi, kas ir Līguma neatņemamas sastāvdaļas:
1. pielikums “Tehniskā specifikācija”;
2. pielikums “Tehniskais piedāvājums”;
9.5. Līgums ir sastādīts latviešu valodā un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā droša elektroniskā paraksta un tā laika zīmoga pievienošanas datums.

10. Līdzēju rekvizīti un paraksti
	Pasūtītājs:
Latvijas Republikas 
Tiesībsarga birojs 
Reģ. Nr. 90000055101
Baznīcas iela 25, Rīga, LV 1010
Konta Nr. LV04TREL2050008003000
Valsts kase, TRELLV22
Kontaktpersona: 
e-pasts 
Tel.: + 371 67686768
_________________________
Juris Jansons
Latvijas Republikas tiesībsargs
	Izpildītājs:

Reģ. Nr. 
Adrese:
Konta Nr. 
e-pasts: 
Tel.: +371



_________________________

